Oplatí sa investovať a hrať na burze?

1. Scenár hodín

Čas: 45 min. (jedna hodina)

Priebeh hodiny:

1. Privítanie žiakov – 1 min.
2. Prezentácia filmu – 2 min.
3. Losovanie alebo výber strán – 2 min.
4. Príprava na diskusiu – rozdanie otázok a zabezpečenie prístupu k internetu – 5 min.
5. Diskusia – 22 min.
6. Vyhlásenie výsledkov – 3 min.
7. Zhrnutie diskusie učiteľom, poukázanie na jej silné stránky. Ohodnotenie dobrou známkou najaktívnejších žiakov – 10 min.

Otázky a usmernenia pre implementáciu diskusie do didaktického procesu nájdete vo V*šeobecných odporúčaniach pre učiteľa, ktoré sa týkajú realizácie diskusie počas práce s mládežou so sluchovým postihnutím*.

2. Otázky pre žiakov.

Počas prípravy diskusie by mal učiteľ rozdať žiakom otázky.

|  |  |
| --- | --- |
| **Otázky pre zástancov investícií na burze** | **Otázky pre odporcov investícií na burze** |
| * Prináša investovanie na burze šancu na veľké zisky? * Existujú osoby, ktoré žijú z hier alebo investovania na trhu? * Boli v histórií ľudia, ktorí zarobili na hre alebo investíciách na burzách? * Učia investície vynaliezavosti a zodpovednosti za seba samého? * Zhromažďujú ľudia majetok a stávajú sa zámožnejší vďaka investíciám na burze? * Možno investovaním na akciovom trhu zhromažďovať majetok na dôchodok? * Zvyšuje sa z dlhodobého hľadiska cena akcií veľkých spoločností? * Investujú bohatí ľudia na burze? * Existujú špeciálne fondy, ktoré sa venujú investovaniu na burze? * Ak by investície na burze neboli ziskové, investovali by do nich najbohatší ľudia na svete? * Učíme sa pri investovaní vynaliezavosti a to, ako fungujú mechanizmy, ktoré riadia trh? Učí sa investor: budovať svoje investičné portfólio, diverzifikovať riziko, získavať a analyzovať informácie? Môžu sa mu tieto informácie zísť? * V prípade záporných reálnych úrokových sadzieb (prosím preverte si na internete, čo sú to záporné úrokové sadzby) je vložený kapitál chránený pred stratou? * Existujú inštitúcie a regulácie, ktoré chránia investorov pred zneužívaním akciového trhu? * Je investovanie na burze prospešné pre ekonomiku krajiny? * Je dnes jednoduché založiť si maklérsky účet? * Stávame sa kúpou akcií daného podniku jeho spolumajiteľmi. * Ak vlastníme akcie spoločnosti môžeme rátať s výplatou dividend (overte si prosím, čo sú to dividendy a či ich vypláca každá kótovaná spoločnosť na trhu)? * Obchoduje sa na burze len s akciami? Možno na nej obchodovať aj napr.: s akciami spoločnosti, dlhopismi a ETF? Zistite, čo sú: akcie, dlhopisy a ETF. * Máte pri samostatnom investovaní na burze všetko pod kontrolou a máte možnosť vybrať si, do ktorých aktív investujete? * Potrebujete hneď veľké peniaze na to, aby ste mohli začať investovať? * Existujú bezplatné kurzy investovania na burze na internete? Je možné si o investovaní na burze niekde prečítať? Je ľahké získať takéto informácie? * Môže sa neskúsený investor naučiť hrať na burze na tzv. demo účte? Získava vďaka tomu vedomosti a zručnosti pred investovaním reálnych prostriedkov a robí to burzu dostupnú pre každého? | * Je možné stratiť na burze peniaze? * Je cena spoločností na burze relatívne stála, alebo má tendenciu neustále sa kolísať? * Väčšina osôb na burze získava alebo stráca? * Je burza hrou o tzv. nulovú sumu, kladnú alebo zápornú sumu? * Je ľahké rozhodnúť sa, kedy kúpiť a kedy predať svoje aktíva? * Môžete na burze stratiť všetky svoje peniaze? * Mala história burzy svoje dramatické epizódy súvisiace s pádom výmenných kurzov, krachom a hospodárskou krízou? * Vyžaduje si investovanie pravidelné sledovanie informácií na trhu? Je to časovo náročný proces? * Existujú nejaké bezpečnejšie formy investovania ako burza? * Hrozí kótovaným spoločnostiam bankrot alebo prevádzkové problémy, čo sa premieta do ceny akcií? * Sú aktivity a investície na burze, ktoré plánuje kótovaná spoločnosť, realizované vždy bez problémov? Môžu problémy viesť k poklesu hodnoty akcií? * Je technická analýza akcií na burze vždy spoľahlivá? * Chápe väčšina investorov psychologické mechanizmy, ktoré stoja za investičnými rozhodnutiami * Môže byť investovanie na burze stresujúce? * Môže byť hra na burze formou hazardu? * Je obchodovanie na burze vždy korektné? Je možné aj napriek kontrole manipulovať s cenami akcií? * Môže každý, pred investovaní na konkrétnej burze, vykonať analýzu rizika? * Umožňuje burza svojím klientom hrať tzv. páky? Je to bezpečné? * Sú burzy a spoločnosti závislé od ekonomickej situácie celej krajiny? * Je oceňovanie kótovaných spoločností do istej miery závislé od fiškálnej a menovej politiky uplatňovanej v danej krajine? Zistite na internete, čo je to fiškálna a menová politika. * Objavujú sa na burzách tzv. špekulatívne bubliny. Zistite na internete, čo je to tzv. špekulatívna bublina. * Znáša kupujúci aj tzv. riziko trhovej likvidity? Zistite na internete, čo znamená riziko likvidity trhu. * Má veľký hráč prevahu v burzovej hre? |

3.Obsahy pre učiteľov

Vybrané argumenty, ktoré môžu byť použité počas diskusie. Prípadné odovzdanie argumentov žiakom by malo byť realizované na základe zásad objasnených vo V*šeobecných odporúčaniach pre učiteľa, ktoré sa týkajú realizácie diskusie počas práce s mládežou so sluchovým postihnutím*.

.

|  |  |
| --- | --- |
| **Argumenty pre zástancov investovania na burze** | **Argumenty pre odporcov investovania na burze** |
| * Investovanie na burze prináša šancu na veľké zisky. * Sú na svete osoby, ktoré žijú z hier alebo investovania na burze. * V minulosti, ako aj dnes, žijú osoby, ktoré zarobili veľké peniaze na hre alebo na investíciách na burze. * Investovanie na burze učí vynaliezavosti a zodpovednosti za seba samého. * Mnoho dlhodobých investorov hromadí a znásobuje svoj majetok na burze. * Investovaním na burze možno zhromažďovať majetok na dôchodok. * Cena väčšiny akcií veľkých firiem v dlhej časovej perspektíve stúpa. * Bohatí ľudia radi investujú na burze. * Na svete existujú špecializované fondy, ktoré sa venujú investovaniu na burze. * Ak by investovanie na burze nebolo ziskové, neexistovali by subjekty, ktoré by to boli ochotné robiť. Aj bohatí ľudia by sa takýmto aktivitám vyhýbali. * Investovaním sa učíme, ako fungujú mechanizmy, ktorými sa riadi trh. Investor sa naučí: budovať svoje investičné portfólio, diverzifikovať riziko, získavať a analyzovať informácie. Sú to dôležité zručnosti, ktoré možno využiť nielen na burze ale aj v podnikaní. * V prípade záporných reálnych úrokových sadzieb nie je kupujúceho kapitál chránený. *Úroková sadzba – náklady na kapitál alebo inak cena, na ktorú má vlastník kapitálu nárok tým, že ho sprístupní iným na určitý čas. Tieto náklady sa väčšinou vyjadrujú ako percento z požičanej sumy a merajú sa podľa ročného základu. (*Zdroj: <https://pl.wikipedia.org/wiki/Stopa_procentowa>). *Reálna úroková sadzba je úroková sadzba mínus očakávaná miera inflácie.* (<https://mfiles.pl/pl/index.php/Realna_stopa_procentowa>, z Hall R. (2004). Makroekonomia, Wydawnictwo Naukowe PWN, Varšava, s. 32,). Ak je úroková sadzba nižšia ako miera inflácie hovoríme o reálnej negatívnej úrokovej miere. * Kapitálový trh je regulovaný a v mnohých krajinách existujú inštitúcie, ktoré chránia investorov pred zneužívaním akciového trhu. * Investovanie na burze je pre hospodárstvo výhodné. * V dnešnej dobe je veľmi jednoduché založiť si maklérsky účet, mnoho bánk ponúka takúto službu, ktorú možno využívať pomocou mobilnej aplikácie na mobilnom telefóne. * Kupovaním akcií daného podniku sa stávame jeho spolumajiteľmi. * Ak vlastníme akcie spoločnosti, môžeme počítať s výplatou dividend. ***Dividendy*** *(*[*lat.*](https://pl.wikipedia.org/wiki/%C5%81acina) *dividendu – vec na rozdelenie) – aktíva (najčastejšie peniaze) vyplácané majiteľom, (spoločníkom alebo akcionárom v závislosti od formy vedenia kapitálovej spoločnosti) ako odmena za poskytnutie kapitálu, zdroj*: https://pl.wikipedia.org/wiki/Dywidenda)*.* * Na burze sa neobchoduje len s akciami, možno na nej obchodovať aj.: akciami spoločností, dlhopismi alebo ETF. *ETF (anglicky. Exchange Traded Fund – kótovaný fond na burze) je to investičný fond kótovaný na burze, ktorého úlohou je reflektovanie správania daného burzového indexu,* (zdroj: https://www.gpw.pl/etfy)*.* * Pri samostatnom investovaní na burze máme možnosť kontroly a výberu, do ktorých aktív investujeme. * Aby ste mohli začať investovať, nepotrebujete na to veľké peniaze. * Na internete alebo na Youtube sú bezplatné kurzy investovania na burze. O investovaní na akciovom trhu existuje bohatá odborná literatúra, z ktorej sa možno učiť. * Mnohé platformy venované investovaniu na burze umožňujú neskúseným investorom učiť sa a získavať skúseností na tzv. demo účtoch. | * Na burze sa dá nielen zarobiť ale aj stratiť. * Hodnota kótovaných spoločností na trhu má tendenciu neustále kolísať. * Podľa informácií z tlačových správ väčšina ľudí na burze stráca. * Hra na burze sa v krátkodobom horizonte považuje za tzv. hru so zápornou sumou, čo znamená to, že aby nejaký investor mohol zarobiť, musí iný stratiť toľko, koľko ten prvý zarobil. Obe strany transakcie navyše strácajú na sprostredkovaní transakčných nákladov. * Pre neskúseného človeka je ťažké rozhodnúť sa, kedy kúpiť a kedy predať aktíva. * Na burze možno stratiť všetky zarobené peniaze. * História akciového trhu mala svoje dramatické epizódy, ktoré súviseli s kolapsom výmenných kurzov, krachmi, či ekonomickými krízami. * Investovanie na akciovom trhu si vyžaduje pravidelné sledovanie trhových údajov a informácií. * Podľa mnohých publikácií existujú bezpečnejšie formy investovania než burza. * Spoločnosti kótované na burze sú ohrozené bankrotom, prevádzkovými problémami, čo sa premieta do ceny ich akcií. * Činnosti a investície plánované kótovanou spoločnosťou na trhu nie sú vždy realizované podľa plánu. Problémy v tejto oblasti často vedú k poklesu hodnoty ich akcií. * Technická analýza, ktorú niektorí odporúčajú ako základ rozhodovacieho procesu, má obmedzenú užívateľnosť. * Väčšina investorov nechápe psychologické mechanizmy, ktoré stoja za investičnými rozhodnutiami. * Investovanie na burze môže byť spojené s negatívnymi emóciami a pocitom stresu. * Hra na burze môže byť pre niektorých ľudí hazardom. * Na burze sa nie vždy obchoduje čestne. Aj napriek kontrolám sú možné manipulácie s cenami akcií. * Nie každý investor vie pred nákupom konkrétnej akcie urobiť analýzu rizík. * Niekedy burzy a makléri umožňujú svojim klientom hrať hazardné hry na tzv. pákový efekt, ktorý zahŕňa vysoké riziko straty investovaných prostriedkov. * Burza a spoločnosti na nej kótované závisia od hospodárskej kondície danej krajiny. * Oceňovanie kótovaných spoločností je do určitej miery závislé od fiškálnej a monetárnej politiky danej krajiny. * Niekedy sa na burzách objavujú tzv. špekulatívne bubliny, ktoré sa pre väčšina investorov končia stratami. * Kupujúci (napr. akcie) znáša tzv. riziko likvidity trhu. *Riziko likvidity spočíva v tom, že nájdeme ochotného kupca alebo predávajúceho, keď budeme chcieť predať alebo kúpiť určitý počet akcií bez vplyvu na cenu* (zdroj: https://www.ncbiuletyn.pl/czytaj/1795-czym-jest-ryzyko-plynnosci-jak-je-mierzyc-i-dlaczego-nie-nalezy-go-lekcewazyc.html) * Na burze majú prevahu veľký hráči, tzv..: smart money. *Smart money sa týkajú všetkých obchodníkov a inštituciálnych investorov, ktorých aktivity podporujú trhové skúsenosti, formálnym vzdelaním a predovšetkým — peniazmi, ktoré sú nedostupné pre priemerného účastníka trhu* (https://www.fxmag.pl/artykul/jak-inwestowac-w-zgodzie-z-funduszami-futures-i-raporty-cot)*.* |